དེ་ཡང་ཕྱི་ལོ་༢༠༡༤ཟླ་༥ཚེས་༢༠ཉིན་གྱི་ཚོགས་འདུ་ཉིན་དང་པོའི་ལས་རིམ་ཐོག་རྒྱལ་ཁབ་འདྲ་མིན་ནང་ཁྲིམས་གཞི་ལག་བསྟར་བྱེད་ཕྱོགས་དང་འགྲོ་བ་མིའི་ཐོབ་ཐང་།དེ་བཞིན་མང་ཚོགས་ཀྱི་རང་དབང་བཅས་བརྗོད་གཞི་ཁག་འདྲ་མིན་སྐོར་ལ་གླེང་སློང་བྱེད་སྐབས།ཚོགས་བཅར་བ་རྣམས་ནས་བོད་ནང་གི་བོད་མིའི་འགྲོ་བ་མིའི་ཐོབ་ཐང་གནས་སྟངས་དང་།རང་དབང་སོགས་ཀྱི་ཐོག་རྒྱལ་སྤྱིའི་གཞུང་ཚབ་ཁག་ནས་དྲང་བདེན་གནང་དགོས་པ་མ་ཟད།དེ་བཞིན་ཉེ་ཆར་སི་པན་གཞུང་ནས་རྒྱ་ནག་གཞུང་གིས་གནོན་ཤུགས་འོག་རྒྱལ་ཁབ་དེའི་ཆེས་མཐོའི་ཁྲིམས་ཁང་ནས་རྒྱ་ནག་གི་དཔོན་རིགས་ཟུར་པ་ཁག་གཅིག་འཛིན་བཟུང་བྱ་རྒྱུའི་ཁྲིམས་སྒྲིག་ལ་བསྒྱུར་བ་བཏང་བའི་གནད་དོན་ལ་སྐྱོན་བརྗོད་ཤུགས་ཆེ་གནང་འདུག